Downloaded from YTS.MX
Με τη θεραπεία αλλαγής σεξουαλικού προσανατολισμού,
Official YIFY movies site: YTS.MX
επιχειρείται η αλλαγή του σεξουαλικού προσανατολισμού
ή της φυλετικής ταυτότητας
από κάποιον ιερέα, ψυχολόγο ή από ομάδα υποστήριξης.
Όλες οι ιατρικές οργανώσεις και οι οργανώσεις ψυχικής υγείας
καταδικάζουν αυτήν την πρακτική.
ΑΠΟ ΤΡΑΝΣ, ΚΟΝΤΑ ΣΤΟΝ ΧΡΙΣΤΟ
Κυρία μου;
Χρειάζεστε κάποια προσευχή;
Όχι, ευχαριστώ.
Εντάξει. Καλή σας μέρα.
Και σε σας.
Θα θέλατε κάποια προσευχή απόψε;
Είμαι εδώ και προσεύχομαι για τον κόσμο, μοιράζομαι τη μαρτυρία μου
και προσεύχομαι μαζί τους.
Εδώ είμαι εγώ.
Ζούσα ως διεμφυλικός
και άφησα τα πάντα για να ακολουθήσω τον Ιησού.
-Είστε πιστές; -Ναι.
Κύριε, σε ευχαριστώ που έφερες τις αδερφές μου,
που γνώρισα πιστές σε σένα, Ιησού.
Ζητώ να τις ευλογήσεις, στο όνομα του Ιησού. Αμήν.
Αμήν.
Εγώ είμαι. Ζούσα ως διεμφυλικός. Ναρκωτικά, αλκοόλ και ομοφυλοφιλία.
Ήμουν βουτηγμένος στην αμαρτία. Τα άφησα όλα για τον Κύριο.
Είναι ένας υπέροχος, δυνατός Θεός και μας αγαπάει.
Έτσι, μοιράζομαι το ταξίδι μου, για να ενθαρρύνω κι άλλους.
Η προσευχή χρειάζεται κάθε μέρα.
Ευλόγησέ τους, Κύριε, στο όνομα του Ιησού, για να σε ακολουθήσουν και να σε μάθουν.
-Αμήν. -Αμήν.
Ζούσα ως γυναίκα. Τα άφησα όλα, για να ακολουθήσω τον Χριστό.
Κύριε, μην την αφήσεις να ξεχάσει πόσο την αγαπάς.
Στο όνομα του Ιησού. Αμήν.
Είχα να κάνω με πολλούς άντρες, εκπόρνευα το σώμα μου.
Μοιράζομαι όσα έγιναν στη ζωή μου,
το πώς ο Θεός με ελευθέρωσε από αυτήν την ταυτότητα.
Ήθελα να γίνω γυναίκα,
ενώ είμαι άντρας.
Κύριε, ευχαριστώ για όσα έκανες.
Στο όνομα του Πατρός, του Υιού και του Αγίου Πνεύματος.
Στο όνομα του Ιησού. Αμήν.
Αυτή θα ήμουν εγώ.
Εδώ γράφει "Στη σκλαβιά" κι εδώ "Ελεύθερος".
Το πιο σημαντικό που μου έδωσε ο Ιησούς είναι η αλήθεια.
Όταν ξέρεις την αλήθεια, ελευθερώνεσαι.
Πιστεύω στη Βίβλο.
Αυτοί οι άνθρωποι δεν θα εισέλθουν στη Βασιλεία των Ουρανών.
Πιστεύω ότι οι άνθρωποι αλλάζουν
και μπορούν να ανανεώσουν τη σεξουαλικότητά τους.
Το Άγιο Πνεύμα σού δίνει νέες επιθυμίες.
Ο Ιησούς σε μεταμορφώνει.
ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
Λήψη πρώτη.
-Εντάξει; -Ναι.
Ήμασταν οι επικεφαλής του κινήματος των πρώην γκέι.
Πιστεύαμε ότι είναι εντελώς λάθος,
ότι πρόκειται για κάτι παθολογικό,
ότι δεν είναι η φυσιολογική κατάσταση, δεν είναι το θέλημα του Θεού,
ότι κάτι θα συνέβη για να γίνεις γκέι.
Πιστεύαμε πραγματικά
ότι οι γκέι μπορούν να σωθούν.
Αυτό λέει η Βίβλος.
Λέει ότι κάποιοι ήταν ομοφυλόφιλοι.
Όμως, άλλαξαν, ξεπλύθηκαν, μεταμορφώθηκαν.
Πιστεύαμε ότι κάναμε το σωστό,
συνεχίζαμε να αποζητάμε την αλλαγή.
Αν δεν ήθελες να είσαι γκέι, υπήρχε τρόπος και για σένα.
Κάναμε αυτό που νομίζαμε πως ήθελε ο Θεός.
ΡΙΝΟ, ΝΕΒΑΔΑ
Ποιος θα φτιάξει τα αυγά;
Εκεί μέσα μπαίνει.
ΙΒΕΤ ΚΑΝΤΟΥ ΣΝΑΪΝΤΕΡ
Χρειάζομαι ένα αυγό κι έναν κρόκο.
Πρέπει να χωρίσεις το ασπράδι από τον κρόκο.
-Πώς γίνεται αυτό; -Θεέ μου.
Νιώθω ελάχιστη σιγουριά.
Έσπασες κιόλας τον κρόκο.
Εντάξει.
-Κουνιέστε λιγάκι; -Ναι.
Τέλεια.
-Εντάξει; -Ναι.
Δουλεύει το μικρόφωνο;
Όχι, δεν θα το έλεγα.
Τότε, θα κάνω λιγάκι πιο μπροστά.
Πέρασες έξι χρόνια ως εξασκούμενη λεσβία.
Μ' αρέσει η λέξη "εξασκούμενη".
Τι εννοείς μ' αυτό; Ήθελες να το τελειοποιήσεις;
Εννοώ ότι είχα υιοθετήσει τον τρόπο ζωής
και δεν πάλευα με τα συναισθήματά μου.
Είχα βρεθεί σε λεσβιακές σχέσεις.
Ιβέτ, θα μιλήσεις από την καρδιά σου
σε όσους έχουν παγιδευτεί σ' αυτόν τον τρόπο ζωής;
Ξέρω ότι είναι δύσκολο.
Μου πήρε τρία χρόνια για να πάψει να με ελκύει το ίδιο φύλο.
Κι έγινε επειδή στην εκκλησία
βρέθηκα με άτομα που με αγαπούσαν.
Ο Θεός επανέφερε τη θηλυκότητα μέσα μου,
μου έδειξε ότι αγαπά τη θηλυκότητα,
ότι είναι δημιούργημά Του.
Αυτός μόνο μπορεί να σε αγγίξει τόσο βαθιά.
Ήταν υπέροχο.
Πέρασα πολύ χρόνο σκεπτόμενη πώς το πίστευα αυτό
και πώς ασχολιόμουν τόσον πολύ καιρό.
Δεν πήγαινα στην εκκλησία μέχρι τα 27.
Και ο λόγος
που ξεκίνησα να πηγαίνω και που έγινα χριστιανή
ήταν ότι έψαχνα κάτι.
Είναι απίστευτα.
Δεν υπήρχαν οι ανέμελες μέρες, που σκέφτεσαι ότι δεν σε αγγίζει τίποτα.
Κυριαρχούσε πάντοτε ο θάνατος, ήταν εκεί.
Είχα χάσει 17 φίλους κατά τη διάρκεια της κρίσης του AIDS.
Έχασα τον καλύτερό μου φίλο, τον Εντ, και τον σύντροφό του.
Τους βοήθησα όταν είχαν προβλήματα υγείας.
Ήμουν γύρω στα 20, και αυτή ήταν η πραγματικότητα.
Αναρωτιόσουν αν όσοι αγαπάς
θα είναι εκεί την επόμενη μέρα ή τη μεθεπόμενη.
Πιστεύω ότι ο Θεός δεν κρίνει άτομα αλλά αμαρτίες.
Πιστεύω ότι το AIDS,
που προκαλείται από ομοφυλόφιλες ανηθικότητες…
ΤΗΛΕΕΥΑΓΓΕΛΙΣΤΗΣ
είναι παραβίαση των θεϊκών νόμων, των νόμων της φύσης και της αξιοπρέπειας.
Έτσι, πληρώνουμε το τίμημα της παραβίασης των νόμων.
Βρισκόμενη σε ένα εκκλησιαστικό περιβάλλον,
που έχει αυστηρή δομή
και ξεκάθαρους κανόνες,
ένιωσα ανακούφιση. Αυτό ακριβώς ένιωσα.
Ήταν μια ανακούφιση.
Μεγάλωσα σε μια εποχή που ήταν έγκλημα,
αρρώστια
και αμαρτία το να είσαι γκέι.
Ήθελα απεγνωσμένα να αλλάξω.
Το ήθελα από τότε που ήμουν παιδί και με κορόιδευαν.
Η εκκλησία μας ήταν μια μεγάλη εκκλησία στο Άναχαϊμ.
Εκεί είχαν ομάδες υποστήριξης διαζευγμένων,
αλκοολικών και ναρκομανών.
Σκέφτηκα γιατί δεν υπήρχε μια ομάδα για άτομα που είχαν γκέι συναισθήματα.
Έτσι,
μου ήρθε η ιδέα να ξεκινήσω μια ομάδα υποστήριξης στην ενορία μας.
Όλοι ένιωσαν μια τεράστια ανακούφιση.
Δεν θα υπέφεραν μόνοι πλέον.
Δεν θα προσποιούνταν ότι ήταν οι μοναδικοί.
Πιστεύαμε πραγματικά ότι αν το επαναλάμβανες συνεχώς,
αν ισχυριζόσουν ότι ο Θεός σε αλλάζει,
θα το έκανε.
Τότε νομίζαμε ότι ήμασταν η μόνη ομάδα στη χώρα.
Όμως, αρχίσαμε να μαθαίνουμε ότι υπήρχαν κι άλλες,
που δημιουργούνταν αυθορμήτως σε διάφορα σημεία της χώρας.
Σκεφτήκαμε ότι θα ήταν ωραίο όλες οι ομάδες να συγκεντρωθούν,
να συζητήσουμε αυτό που προσπαθούσαμε να κάνουμε
και το τι θα ακολουθούσε.
Αποφασίσαμε να κάνουμε ένα συνέδριο στο Άναχαϊμ, το 1976.
Τότε γεννήθηκε η οργάνωση Exodus.
ΒΙΝΤΕΟ ΠΡΟΩΘΗΣΗΣ ΤΗΣ EXODUS
ΔΥΣΤΥΧΗΣ & ΓΚΕΪ;
Τότε άρχισαν να έρχονται πολλά γράμματα
από χριστιανούς που δεν είχαν πού να απευθυνθούν,
και ξαφνικά μάθαιναν για την οργάνωση που ίσως θα τους βοηθούσε.
Υπήρχαν χιλιάδες άτομα που έψαχναν μια ομάδα σαν την Exodus.
ΕΛΑΤΕ ΣΤΗΝ EXODUS
Κάποτε ήταν αδιανόητο,
αλλά τώρα συμβαίνει σε σπίτια σε όλη την Αμερική.
Το παιδί κάθεται για πρωινό και λέει
"Μαμά, μπαμπά, μάλλον είμαι γκέι, αλλά δεν θέλω να είμαι".
Κάποιοι γονείς μαθαίνουν για ένα πρόγραμμα, που λέγεται Exodus
και ισχυρίζεται ότι μετατρέπει τους γκέι σε πρώην γκέι
μέσα από μελέτη της Βίβλου,
τροποποίηση συμπεριφοράς, και συμβουλευτικής.
Ο Τζον Πολκ είναι αντιπρόεδρος της Exodus, που ιδρύθηκε πριν από 21 χρόνια.
-Είσαι στρέιτ τώρα; -Είμαι.
Δεν είσαι ένα γκέι άτομο που παλεύει με τον εαυτό του;
Όχι.
Δεν φαντασιώνεσαι άντρες;
-Όχι. -Ποτέ;
Δεν θα παντρευόμουν ποτέ,
αν ένιωθα γκέι από μέσα μου.
Είναι αστείο το γιατί γίνεσαι διάσημος.
Κάποια στιγμή ήμουν πραγματικά ο πιο διάσημος πρώην γκέι
στον κόσμο.
Αναδείχθηκα σε εθνικό επίπεδο,
γιατί έχω μεγάλη ευφράδεια.
Έχω ευφράδεια, είμαι κοινωνικός,
ήμουν ατρόμητος, έβγαινα μπροστά,
και έγινα εικονικός ηγέτης.
Ήμουν το πρόσωπο αυτού του κινήματος.
Παντρεύτηκε μια πρώην λεσβία που γνώρισε στην Exodus,
και τώρα έχουν μωρό.
Υπήρχαν πολλοί επικεφαλής,
αλλά εγώ ήμουν το πρόσωπο, επειδή είχα μια ακραία ιστορία.
Παντρεύτηκα μια πρώην λεσβία.
Κατακλυζόμασταν από προτάσεις να εμφανιστούμε σε εκπομπές,
σε εφημερίδες, στις ειδήσεις και τα λοιπά.
Από δω ο Τζον Πολκ και η Ανν Έντουαρντ. Κάποτε κι οι δύο ήταν γκέι.
Τώρα είναι τόσο ερωτευμένοι, που πρόκειται να παντρευτούν.
Βρήκατε τον Θεό και είπατε ότι δεν θέλετε να είστε γκέι πια;
Είτε είσαι γκέι είτε ό,τι άλλο,
η αγάπη του Θεού δεν αλλάζει.
Όμως, δεν ήταν ο αρχικός του σκοπός για εσάς.
Έγινα πρόεδρος του διοικητικού συμβουλίου της Exodus.
Ο ρόλος μου ήταν να διαδώσω το μήνυμα.
Γινόταν να αλλάξεις την ομοφυλοφιλία.
Δεν πιστεύω ότι γίνεται να αλλάξεις.
Η ομοφυλοφιλία, όπως και η ετεροφυλοφιλία,
είναι δώρο του Θεού.
Δεν είναι σαν να λέμε ότι δεν αλλάζει ο παιδεραστής
ή ο κακοποιητικός σύζυγος;
Περίμενε. Οι γκέι και οι παιδεραστές δεν είναι το ίδιο.
Όχι, δεν τα συγκρίνω. Λέω ότι είναι συμπεριφορές.
Υπάρχουν συμπεριφορές σχετικές με την ομοφυλοφιλία.
Απλώς λέμε ότι, αν θες να αλλάξεις,
υπάρχει τρόπος.
Η ομάδα Exodus είναι μία από τις πάνω από 100 οργανώσεις
που δουλεύουν με γκέι που θέλουν να ζήσουν ως στρέιτ.
Πιστεύαμε ότι η ομοφυλοφιλία είναι ψυχασθένεια
που χρήζει θεραπείας.
Γι' αυτές τις πεποιθήσεις,
όλη η κοινότητα ψυχολόγων και ψυχιάτρων θα συμφωνούσε
ότι είναι ξεπερασμένες και λανθασμένες.
Όμως, η Exodus ήταν η μεγαλύτερη οργάνωση
που προωθούσε τη διορθωτική θεραπεία ή τη θεραπεία μετατροπής.
ΟΜΑΔΑ ΥΠΟΣΤΗΡΙΞΗΣ ΠΡΩΗΝ ΓΚΕΪ
Ήμουν στο πρόγραμμα Love in Action για 660 μέρες.
Η αδυναμία μου απέναντι στην ομοφυλοφιλία
με οδήγησε σε αυνανισμό, αλληλοαυνανισμό,
βραχυπρόθεσμες και μακροπρόθεσμες ομοφυλοφιλικές σχέσεις.
Στη θεραπεία μετατροπής, η εξήγηση στο γιατί είσαι γκέι
είναι ότι έχεις παιδικό τραύμα.
Είτε από άμεση κακοποίηση,
σεξουαλική παρενόχληση ή σωματική βία από γονείς,
είτε από ανεπαρκή ή τοξική ανατροφή.
Αν λύσεις αυτά τα ζητήματα,
τότε θα αναδυθεί η εγγενής ετεροφυλοφιλία.
Νιώθω ότι αποκατέστησα τη σχέση μου με τον μπαμπά μου.
Ο Θεός έφερε τη γιατρειά.
-Σ' αγαπώ, Γκλεν. -Σ' αγαπάμε.
Ελάχιστοι επικεφαλής είχαν τυπικά προσόντα
στην ψυχολογία, στη συμβουλευτική ή στη σεξουαλικότητα.
Δεν είχαν τα προσόντα για να το κάνουν.
Πολλοί άνθρωποι που ερχόντουσαν είχαν κρίσεις πανικού
ή βαριά κατάθλιψη.
Κάποιοι επιχείρησαν να πάρουν υπερβολική δόση
ή έκαναν απόπειρες αυτοκτονίας,
επειδή ένιωθαν ενοχές που δεν μπορούσαν να αλλάξουν.
Δεν μπορούσα να συνεχίσω να προσποιούμαι ότι αλλάζω.
Δεν μπορούσα να προσποιούμαι ότι τα άτομα που βοηθούσα άλλαζαν.
Σκέφτηκα "Λοιπόν, αρκετά. Βλάπτω τον κόσμο".
Όμως, όταν έφυγα το 1979,
η Exodus συνέχισε να αναπτύσσεται.
ΟΥΑΣΙΝΓΚΤΟΝ
ΤΖΟΥΛΙ ΡΟΤΖΕΡΣ
Θα βγούμε πολλές φωτογραφίες.
Βγάζει κυρίως αυθόρμητες φωτογραφίες.
Κάνουμε τα πράγματα πολύ πιο αργά, χωρίς βιασύνη.
Ξεκινάμε με καθοδήγηση, αλλά μετά κάνετε ό,τι θέλετε
για φυσικό αποτέλεσμα.
Κοιτάμε στην κάμερα;
-Βάλε το χέρι εδώ. -Το χέρι;
Έτσι.
Δεν μπορώ.
Η σελίδα του γάμου μας.
Εβδομήντα μέρες, μωρό μου.
Σε μια εκδήλωση, με ρώτησαν πού είναι η γυναίκα μου.
Είπα "Αρραβωνιαστικιά, αλλά σύντομα γυναίκα".
Είπε "Δεν παντρεύτηκες; Έτσι νομίζαμε".
Είπα "Ναι, ξέρω".
Νόμιζαν ότι παντρευτήκαμε πέρσι.
Δεν ξέρω γιατί. Ίσως φαινόμαστε παντρεμένες.
Επειδή δεν βγαίνουμε και μένουμε με τις γάτες.
-Οι γάτες φταίνε. -Λες;
Σίγουρα φταίνε οι γάτες.
Γεια!
Τι κάνεις;
Συγκινούμαι πιο πολύ από εσάς για τον γάμο.
Το φόρεμα είναι απίστευτο. Πολύ όμορφο.
Έχετε κάποιο κειμήλιο,
κάτι που να θυμίζει κάποια γιαγιά
ή κάτι που είναι σημαντικό για την οικογένειά σας;
Μπορεί να μπει στο μπουκέτο ή στα μαλλιά.
Έτσι, έχεις πάνω σου τους αγαπημένους σου,
είναι κάτι γλυκό, που τους φέρνει κοντά σου.
Ήμουν χαρούμενο παιδί.
Ζούσαμε σε ένα τεράστιο οικόπεδο, με μια λίμνη στο πίσω μέρος.
Έκανα ό,τι ήθελα.
Πηγαίναμε σε ευαγγελικές και βαπτιστικές εκκλησίες.
Ήταν το μόνο αφήγημα που ήξερα για τον κόσμο,
τη χριστιανική διδαχή που λέει ότι ο Θεός δημιούργησε τον κόσμο
και ότι είναι ένας Θεός γεμάτος αγάπη.
Έβρισκα πολύ όμορφη
την ιδέα ότι ο Θεός έφτιαξε τη λίμνη, τα αστέρια, τον άνεμο και όλα αυτά,
όπως και το ότι ο Ιησούς μάς αγαπούσε τόσο, που θέλησε να είναι μαζί μας.
Ήθελα να γίνω φίλη του Ιησού.
Ήθελα να είμαι καλή.
Τα πάντα στη ζωή μας συνδέονταν με τον συντηρητικό χριστιανισμό.
Η μαμά μου άκουγε όλους τους συντηρητικούς χριστιανούς ηγέτες
να λένε ότι υπάρχει μια κοσμική κρυφή ατζέντα,
με στόχο τα παιδιά.
Φαντάζεστε πεντάχρονα
με τα χεράκια σταυρωμένα
να ακούν τη δασκάλα να μιλάει…
ΔΡ ΤΖΕΪΜΣ ΝΤΟΜΠΣΟΝ ΤΗΛΕΕΥΑΓΓΕΛΙΣΤΗΣ
για διεστραμμένη σεξουαλικότητα;
Η ομοφυλοφιλία είναι μια ηθική διαστροφή και είναι πάντοτε λάθος. Τελεία.
ΤΖΕΡΙ ΦΟΛΓΟΥΕΛ ΤΗΛΕΕΥΑΓΓΕΛΙΣΤΗΣ
Στις Γραφές, οι αναφορές επί του θέματος
είναι καταδικαστικές.
Για τα γκέι άτομα κυρίως άκουγα ότι είναι αηδιαστικοί.
Πάντοτε η αίσθηση ήταν ότι οι γκέι είναι πολύ κακοί,
βρόμικοι, τρομακτικοί και κακοί.
Το αποκάλυψα στη μαμά μου όταν ήμουν 16.
Ήταν πανικόβλητη που πιθανώς είχε ένα γκέι παιδί.
Με πήγε να γνωρίσω κάποιον που λεγόταν Ρίκι Σελέτ.
Δεν ήθελα να τον γνωρίσω.
Μου φαινόταν άβολο, περίεργο
και απίθανο να πιάσει.
LIVING HOPE ΣΥΝΕΡΓΑΤΕΣ ΤΗΣ EXODUS
Είναι τιμή μου που είμαι εδώ σήμερα.
ΡΙΚΙ ΣΕΛΕΤ ΔΙΕΥΘΥΝΩΝ ΣΥΜΒΟΥΛΟΣ, LIVING HOPE
Φτάσαμε, βρήκαμε τον Ρίκι και είπε "Θα είσαι η Τζούλι".
Μου έδωσε το χέρι.
Μου έκανε κάποιες εισαγωγικές ερωτήσεις, για να χαλαρώσω.
Θέλω να σας μιλήσω για τη χάρη και την αλήθεια.
Και θέλω να σας μιλήσω συγκεκριμένα γι' αυτά,
επειδή θεωρώ ότι είμαστε σε μια κατάσταση
όπου δύσκολα βρίσκεις αυτά τα δύο, ειδικά την αλήθεια.
Είχε κάποιους μαρκαδόρους.
Παρουσίασε όλη τη θεωρία
του πώς καταλήγεις να σε ελκύει το ίδιο φύλο.
Τα σχεδίασε όλα.
Μια μαμά, έναν μπαμπά κι ένα παιδάκι.
Έκανε όλα αυτά. Έτσι,
επί της ουσίας, ένα αγόρι γίνεται γκέι
επειδή έχει κακή σχέση με τον μπαμπά του.
Υπάρχει κάποιο μυστήριο προς τον γονέα του ίδιου φύλου.
Όταν φτάνεις στην εφηβεία, αυτό σεξουαλικοποιείται.
Ρώτησα τι γίνεται αν έχεις καλή σχέση με τον γονέα,
κι όμως νιώθεις γκέι.
Μου είπε "Τότε, έρχεται ο μπαλαντέρ".
Μίλησε για σεξουαλική κακοποίηση.
Και τα άτομα που δεν έχουν κακοποιηθεί σεξουαλικά;
Είπε ότι πολλές φορές το ξεχνούν.
Δεν είχα λόγο να πιστέψω ότι κάνει λάθος.
Δεν ήξερα άλλες θεωρίες για το πώς γίνεσαι γκέι.
Ήμουν 16 και δεν…
Δεν ήξερα τίποτα επιστημονικό γι' αυτό.
Αυτό που σχεδίαζε έβγαζε νόημα. Σκέφτηκα πως ισχύει.
Ξέρω πού πάμε. Πάμε προς τον Ιησού.
Θέλετε να προχωρήσουμε μαζί
ώσπου να γίνουμε σαν Αυτόν;
Σε αυτό ελπίζω.
Ο Ρίκι ήταν μεγαλύτερος, σοφότερος και πολύ καλός με τα παιδιά.
Ήταν σαν να έχω έναν μέντορα, που ενδιαφερόταν για τη ζωή μου.
Δεν ήξερα αν θα μπορέσω να γίνω στρέιτ,
αλλά ένιωθα ότι μπορώ να αφοσιωθώ στο να γίνω ολόψυχα πιστή.
Ήταν το μονοπάτι προς την καλοσύνη. Έτσι,
το ακολούθησα.
ΤΖΕΦΡΙ ΜΑΚΟΛ
Όταν γνώρισα τον Ιησού,
βρήκα πρώτη φορά κάποιον που με αγαπούσε πραγματικά.
Από εκείνη την εποχή,
ο Κύριος μού είπε ότι πρέπει να μοιραστώ την ιστορία μου.
ΚΑΛΩΣ ΗΡΘΑΤΕ ΣΤΗΝ ΕΚΚΛΗΣΙΑ LOVE REVOLUTION
Πώς είστε;
Καλά.
Χαίρομαι πολύ που έχουμε εδώ τον Τζέφρι.
Θα τον λατρέψετε. Είναι εκπληκτικός.
Έλα!
Σ' αγαπώ, φίλε.
Να καλωσορίσουμε και το κοινό μας;
Προσπαθώ να μην κλάψω.
Είμαι ευγνώμων που υπάρχεις.
Είσαι ένα δώρο Θεού, με όσα κάνει ο Θεός για το πνεύμα μας.
Όπου πατήσεις το πόδι σου,
είναι σημάδι ότι ο Θεός θα απελευθερώσει
την γκέι κοινότητα.
Είμαι ευγνώμων για σένα.
Κύριε, Σε ευχαριστώ.
Είναι ο πρώτος καρπός του έργου Σου
σε αυτήν τη γενιά.
Άγιο Πνεύμα, σου ζητώ να εκπέμψεις πυρ,
να μυρώσεις τη γλώσσα του για να μιλήσει
όπως μόνο Εκείνος μπορεί.
Σου ζητώ να ανοίξεις αυτιά, να σπάσεις τα στερεότυπα,
να αλλάξεις το αφήγημα και να αποκαλύψεις τον Ιησού.
Αμήν.
Αμήν. Σ' αγαπώ, αδερφέ.
Όταν ήμουν στο λύκειο, στις αρχές της δεκαετίας του 2000,
τα πάντα στη χώρα έρεπαν προς την ομοφυλοφιλία.
To Will & Grace ήταν η πιο δημοφιλής σειρά.
Στις ταινίες υπήρχε ο γκέι κολλητός.
Έτσι, υιοθέτησα την ταυτότητα του ομοφυλόφιλου.
Ήταν η ταυτότητά μου.
Στην ΛΟΑΤΚ κοινότητα, αυτή είναι η ταυτότητά τους.
Είμαι γκέι, λεσβία, διεμφυλικός…
Γιατί είναι τόσο σημαντικό γι' αυτούς;
Επειδή ο εχθρός τους κάνει να πιστεύουν ότι είναι.
Καμιά άλλη ομάδα δεν τα λέει αυτά.
Πολλά σχολεία το προωθούν, επειδή θέλουν ο κόσμος να παίρνει ορμόνες
ή να κάνει εγχειρήσεις, να πετσοκόβεται.
Πρέπει να προσέχετε πού στέλνετε τα παιδιά σας σχολείο.
-Όντως. -Σωστά.
Να βρείτε ένα μέρος
που δεν τους συμβουλεύουν να πετσοκόψουν το σώμα τους.
Όταν πήγα στην εκκλησία, απλώς ακολούθησα τους κανόνες.
Αυτό κάνεις.
Διαβάζεις τη Βίβλο και πιστεύεις όσα λέει.
Και μετά, το ζήτημα ήταν
ότι οι επικεφαλής ήταν οι εκλεκτοί.
Έπρεπε να αποδώσω, για να μπω σε αυτήν την ομάδα.
Πρέπει να αποδώσω, για να αναγνωριστώ
και να πάρω την επιβεβαίωση που θέλω.
Στην αρχή,
μίλησα σε μια φιλανθρωπική συνάντηση στο Λαγκούνα Χιλς.
Ήθελα πολύ να μιλήσει η Ιβέτ.
Είχε πολύ κόσμο, κι αυτό με άγχωνε πολύ.
Προετοιμαζόμουν πολύ καιρό γι' αυτό.
Ήθελα να είναι τέλειο.
Έχει μεγάλη ευφράδεια
όταν μιλά για την πολιτική ατζέντα που αφορά την ομοφυλοφιλία.
Γι' αυτό ζητήσαμε να βιντεοσκοπηθεί,
ώστε πιθανώς να μπορέσεις
να γίνεις εκπρόσωπος αυτού του ζητήματος σε εθνικό επίπεδο.
Γι' αυτό είναι εδώ.
Στην πολιτική, συμβαίνει το εξής.
Επιχειρούν να δώσουν δικαιώματα στους ομοφυλόφιλους.
Δεν μιλάμε για ίσα δικαιώματα
αλλά για ειδικά δικαιώματα, αναγνώρισή τους ως μειονότητες.
Είναι ένα τεράστιο ζήτημα των ημερών.
Δεν υπάρχει δικαιολογία για να μην εμπλακείς.
Επικρατούσε απόλυτη ησυχία. Ήταν καθηλωμένοι.
Μετά δεχτήκαμε ερωτήσεις,
ώστε να ρωτήσουν ό,τι θέλουν και να δουν ότι ξέρω καλά το ζήτημα.
Ευχαριστούμε που ήρθατε. Δεν περίμενα τόσο πολύ κόσμο.
Μετά, μια γυναίκα που καθόταν στην πρώτη σειρά
με ρώτησε αν διατίθεμαι να πάω στην Ουάσινγκτον.
Δέχτηκα ένα τηλεφώνημα, και με ρώτησαν αν μπορώ να πάω για συνέντευξη
στο Family Research Council.
Είναι μία από τις πιο γνωστές δεξιές χριστιανικές οργανώσεις
στη χώρα.
Έχουν μεγάλη πολιτική δύναμη.
ΠΡΟΩΘΗΤΙΚΟ ΒΙΝΤΕΟ
Οι ειδικοί του FRC φημίζονται για τις σύγχρονες αναλύσεις
και την άμεση ανταπόκριση σε έκτακτες ειδήσεις.
Εκφράζουν τις αξίες σας,
υπερασπίζοντας την οικογένεια, την πίστη και την ελευθερία.
Η ηγεσία ήταν στρέιτ λευκοί άντρες.
Έψαχναν κάποιον εκπρόσωπο
που είχε υπάρξει γκέι.
Μου είπαν ότι θα είμαι καλή, επειδή είμαι νέα,
έχω ισπανικό επίθετο
και δεν μοιάζω γκέι.
Αυτή είναι η κάρτα μου.
Είναι η μόνη που μου απέμεινε, ήμουν η Ιβέτ Καντού, αναλύτρια πολιτικής.
Αυτή ήταν μια συνέντευξη τύπου που κάναμε.
Ήμουν στο FRC μόλις δύο βδομάδες, ίσως και λιγότερο.
Τώρα πάμε στο National Press Club.
Σήμερα στείλαμε μια κάμερα
στο συνέδριο που οργανώνει το Family Research Council.
Σήμερα θα συζητήσουμε
τι λένε για την ομοφυλοφιλία κάποιες σημαντικές θρησκείες.
Το λόμπι των συντηρητικών χριστιανών πάντα ψάχνει κάτι
που θα εκνευρίσει τους υποστηρικτές του,
θα τους προθυμοποιήσει να δώσουν λεφτά και να ψηφίσουν.
Τι μπορεί να εκνευρίσει πολύ τον κόσμο;
Η ομοφυλοφιλία.
Η γενική αίσθηση ήταν
ότι τα δικαιώματα των γκέι ήταν αναπόφευκτα.
ΔΙΚΑΙΩΜΑΤΑ ΣΤΙΣ ΛΕΣΒΙΕΣ ΤΩΡΑ
Το παρουσιάζαμε ως επικείμενη καταστροφή της οικογένειας όπως την ξέρουμε.
Θα υπονομεύονταν τα δικαιώματα των χριστιανών.
Στο Family Resarch Council,
αντιτίθεμαι στην επιθετική πολιτική ατζέντα,
που επιχειρεί να καταστρέψει τον γάμο, να φέρει την υιοθεσία από γκέι.
Το παιδί χρειάζεται μητέρα και πατέρα.
Να προσθέσω ένα πράγμα.
Πρέπει να πω κάτι για την οργάνωση της συνομιλήτριας.
Είτε πρόκειται για γκέι οικογένειες, δικαιώματα, εργασία ή στέγαση,
έχουν μια βασική ατζέντα κατά των γκέι.
Εγώ προσωπικά ξέφυγα από τον τρόπο ζωής των ομοφυλόφιλων,
που είχα για έξι χρόνια.
Έχω 15 άντρες φίλους που πέθαναν από AIDS.
Το νόημα σε όλα αυτά είναι
ότι είναι ένας επικίνδυνος τρόπος ζωής,
που ο κόσμος μπορεί να αφήσει.
ΙΒΕΤ ΚΑΝΤΟΥ "ΕΞΩ ΑΠΟ ΤΗΝ ΝΤΟΥΛΑΠΑ ΚΑΙ ΜΕΣΑ ΣΤΟΝ ΙΗΣΟΥ"
Δεν θέλω να τα ξεφορτωθώ γιατί θέλω να θυμάμαι.
Δεν θέλω να ξεχάσω. Είναι κομμάτι της ζωής μου,
αυτού που έκανα.
ΔΕΝ ΕΙΝΑΙ ΓΚΕΪ
Όμως, κοιτάζω πίσω με δυσκολία.
Ξεκίνησα στη Living Hope όταν ήμουν 16.
Και δεν έφυγα από κει μέχρι τα 25.
Είχα μια εβδομαδιαία συνεδρία με τον Ρίκι,
μια συνάντηση με όλους που λεγόταν "ομάδα".
Συνήθως έτρωγα στο σπίτι του Ρίκι κάθε Κυριακή.
Τις περισσότερες μέρες, ασχολιόμουν με τη Living Hope.
Όλη μου η ζωή ήταν δομημένη γύρω από το να μην είμαι γκέι.
Υπήρχαν πολλοί νέοι που ήταν στη Living Hope.
Υπήρχαν τουλάχιστον 50 άτομα που ερχόντουσαν.
Δεν μας επέτρεπαν να επικοινωνούμε,
να γίνουμε φίλοι στο Facebook ή να μάθουμε ο ένας το επίθετο του άλλου.
Ο λόγος που απαγορεύονταν τα στοιχεία ταυτοποίησης
ήταν ότι ανησυχούσαν
μη συναντηθούμε και κάνουμε σεξ.
Μας άφηναν να μιλάμε μόνο υπό επίβλεψη.
Ο Ρίκι έλεγε
ότι ένα σημαντικό κομμάτι της πνευματικής μας εξέλιξης
θα ήταν να διαβάζουμε τη Βίβλο, να προσευχόμαστε
και να μην αυνανιζόμαστε. Ήταν πολύ σημαντικό.
Όχι αυνανισμός, σίγουρα όχι πορνό.
Η μαμά μου και ο Ρίκι αποφάσισαν
να σταματήσω το σόφτμπολ, για να μη γίνω γκέι.
Πήγα σε χριστιανικό κολέγιο, για να μη γίνω λεσβία.
Αν σκεφτόμασταν τι πρέπει να κάνει η Τζούλι για να γίνει στρέιτ,
ήταν πολλά πράγματα.
ΕΤΗΣΙΟ ΣΥΝΕΔΡΙΟ ΤΗΣ EXODUS
Η Exodus ήταν διεθνώς γνωστή
για το ετήσιο συνέδριό της,
όπου ο κόσμος πήγαινε και μάθαινε περισσότερα
για το ταξίδι του να ξεπεράσεις τις ομοφυλοφιλικές τάσεις…
ΡΑΝΤΙ ΤΟΜΑΣ ΠΡΩΗΝ ΑΝΤΙΠΡΟΕΔΡΟΣ ΤΗΣ EXODUS
και να γνωρίσουν άλλα άτομα που είχαν ίδιες απόψεις.
Κάναμε πολλά σεμινάρια
με διάφορα θέματα, από δυναμική της οικογένειας
μέχρι βοήθεια στην αποδοχή του ανδρισμού για άνδρες
ή αποδοχή της θηλυκότητας για γυναίκες.
ΠΙΘΑΝΟΙ ΠΑΡΑΓΟΝΤΕΣ
Μιλά για την αναζήτηση του Θεού.
Ένα λάθος είναι ότι σκέφτονται την υπόλοιπη ζωή τους.
Πιθανώς οδηγούνται στον λεσβιακό έρωτα
θέλοντας να προστατευθούν από περαιτέρω τραύματα από άντρες.
Πρέπει να συνέλθουν προτού καταφέρουν να έχουν σχέση με άντρα.
Πήγα στο πρώτο συνέδριο όταν ήμουν 17 χρονών.
Ο Ρίκι έπαιρνε μια μεγάλη ομάδα από τη Living Hope κάθε χρόνο.
Ήταν η πρώτη φορά που γνώρισα κάποιους φοβερούς ανθρώπους,
που ήταν αφοσιωμένοι στη διαδικασία.
Έπρεπε να αποδεχτώ τη θηλυκότητά μου.
Μας έμαθαν να βαφόμαστε
και τα αγόρια έπαιζαν ποδόσφαιρο.
Έλεγαν
"Το ποδόσφαιρο δεν σε κάνει στρέιτ,
αλλά είναι ένας τρόπος να συνδεθείς με αγόρια.
Με το μακιγιάζ συνδέεσαι με τα κορίτσια και με τη θηλυκότητά σου".
Ήταν ένα τρόπος να αλλάξεις το μέσα σου, να αλλάξεις το ποιος σε ελκύει.
Ελπίζουμε ότι βλέπετε κάποιες από τις βασικές αιτίες
που επηρεάζουν την ταυτότητά σας.
Μελετούσαμε τη Βίβλο και μαθαίναμε πράγματα.
Όμως, μέναμε ξύπνιοι ως τις δύο το πρωί, μιλούσαμε και λέγαμε αστεία.
Θυμάμαι τα βράδια που οι επικεφαλής κοιμόντουσαν
και ήμασταν οι κουίρ εαυτοί μας.
Ήταν από πολλές απόψεις ένα από τα λίγα ασφαλή μέρη
στη ζωή μας. Ξέρω ότι ακούγεται τρελό,
επειδή ήμασταν στο συνέδριο της Exodus.
Όμως, ήταν ο τρόπος να νιώσουμε ότι ανήκουμε κάπου.
Συχνά τα άτομα με ομοφυλοφιλικές τάσεις νιώθουν τόσο μόνα.
Είναι ωραίο να βλέπεις άλλους στην ίδια κατάσταση.
Τι ελπίζεις να κερδίσεις από αυτήν τη βδομάδα;
Περισσότερη δύναμη.
Γνώσεις σε τομείς που δεν καταλαβαίνω και ίσως δεν καταλάβω ποτέ,
αλλά θέλω να έχω θάρρος να υπερασπίζομαι τον εαυτό μου.
Είναι ανοιχτό;
ΡΑΝΤΙ ΤΟΜΑΣ
Να έρθει η ομάδα προσευχής.
Ελάτε, παιδιά.
Πολλοί μπορεί να νιώθετε πίεση.
Μπορεί να νιώθετε ότι είστε στο σκοτάδι.
Όμως, αισθάνεστε ότι σας απλώνεται ένα χέρι.
Θέλετε να πιάσετε το χέρι του Κυρίου, που θα σας τραβήξει,
που θα σας αποκαλύψει το μεγαλείο της δημιουργίας Του.
Αδερφοί και αδερφές, στο όνομα του Ιησού, κάντε το βήμα,
λάβετε τη θέση που σας ανήκει στο σώμα του Χριστού.
Ελάτε και δεχτείτε την προσευχή.
Ελάτε και δηλώστε
ότι δεν θα επιστρέψετε στο σκοτάδι.
Υπήρχαν διάφοροι ομιλητές όλη τη βδομάδα,
μεγάλα ονόματα πρώην γκέι.
Έλεγαν ιστορίες για τη μεγάλη μεταστροφή προς τον Ιησού,
για τη διαπίστωση ότι ο Θεός τούς αγαπά, ότι δεν χρειαζόταν να είναι γκέι.
Ήταν πολύ πειστικές ιστορίες.
Θυμάμαι ότι ένιωθα ότι θέλω να γίνω σαν αυτούς.
Θέλω να γίνω χαρούμενη, να με αγαπάει ο Θεός.
Ίσως είδατε τον Τζον και την Ανν Πολκ σε εξώφυλλο.
ΔΙΑΦΗΜΙΣΗ ΠΡΩΗΝ ΓΚΕΪ
Δύο πρώην ομοφυλόφιλοι, που παντρεύτηκαν.
Υπάρχουν άλλοι σαν αυτούς;
Ήμουν στην γκέι κοινότητα για 13 χρόνια.
Εγώ ήμουν για έξι
και πήρε άλλα πέντε για να βρω την ελευθερία.
Ήταν 13 χρόνια.
Για μένα τέσσερα, αλλά ξεφύγαμε.
Η χριστιανική εκκλησία βασίζεται στον γάμο,
στο να γίνεις οικογενειάρχης και να κάνεις παιδιά.
Είχα έναν στόχο όταν πήγα στην Exodus,
να παντρευτώ και να γίνω πατέρας.
Δεν ήταν κάτι το οποίο ήλπιζα ότι θα συμβεί.
Ήταν ένας στόχος που κυνηγούσα έντονα.
Πώς καταλήξατε μαζί εσείς οι δύο;
-Στην αρχή δεν ήμασταν φίλοι, γιατί… -Όχι.
Ήμασταν ακόμα μπερδεμένοι για το φύλο μας.
Σιγά σιγά γίναμε φίλοι.
Στη συνέχεια, ερωτευτήκαμε.
Αποδέχτηκα τον Ιησού ως σωτήρα.
ΑΝΝ ΠΟΛΚ
Μετά διάβασα τη Βίβλο.
Τότε η ζωή μου άρχισε να αλλάζει.
Μας μάθαιναν ότι θα γίνουμε φίλοι με μια γυναίκα,
θα νιώσουμε ασφαλείς μαζί της
και, αν όλα πάνε καλά, θα προκύψει σεξουαλική έλξη λόγω αυτού.
Έλεγαν "Δεν χρειάζεται να σας ελκύουν όλες.
Αρκεί να σας ελκύει μία.
Μόνο μία. Αυτή θα ερωτευτείτε
και αυτή θα παντρευτείτε.
Μόνο μία".
Πώς το βγάζεις αυτό;
Πρέπει να πάρεις άλλο μαχαίρι.
Έχεις μεγάλο μαχαίρι.
Παίρνεις ένα μικρό και κάνεις ένα μικρό V.
Έτσι βγαίνει. Εντάξει;
Συγγνώμη, μωρό μου.
-Καλή φάση. -Το ξέρω.
Θα σου δείξω πώς να κάνεις τέτοια ωραία πράγματα.
Έτσι έγιναν τα πράγματα.
Η γυναίκα μου φορούσε ωραία ταγέρ από το Talbots,
βαφόταν
και ήταν πολύ κομψή.
Κάναμε παιδιά, και βγήκαν στην τηλεόραση μαζί μας.
Κατά κάποιον τρόπο, δεν έβλεπα τον εαυτό μου ως γκέι πια.
Για μένα, το να είσαι γκέι σήμαινε να κάνεις σεξ,
να πηγαίνεις σε γκέι μπαρ, να συναναστρέφεσαι γκέι άτομα.
Βάσιζα το να είσαι γκέι στη συμπεριφορά.
Η συμπεριφορά σε έκανε γκέι, όχι τα συναισθήματά σου.
Τα συναισθήματά μου ήταν πολύ γκέι.
Έχω έναν επιτυχημένο γάμο εδώ και δέκα χρόνια,
μια συναισθηματική και σεξουαλική σχέση που με γεμίζει,
είμαι πατέρας δύο γιων, άρα κάτι έχει αλλάξει.
Αν έλεγα
ότι η ομοφυλοφιλία με βάζει σε πειρασμό,
θα ήμουν ειλικρινής.
Ωστόσο, δεν ένιωθα ότι μπορώ να είμαι ειλικρινής,
επειδή δεν εκπροσωπούσα τον εαυτό μου
αλλά ένα ολόκληρο κίνημα.
Αν έλεγα ότι με τραβάει ακόμα, τι θα έλεγε αυτό σε κάποιον;
Ένιωθες ότι έλεγες ψέματα;
Έλεγα ψέματα.
Τώρα μπορώ να το πω χωρίς…
Βασικά, με ντροπή.
Η μητέρα μου είχε αυταρχική οικογένεια…
Διαπίστωσα ότι η ανειλικρίνειά μου έβλαπτε ανθρώπους.
Ήμουν ανειλικρινής και έκανα άτομα στο κοινό,
άτομα που δυσκολεύονταν με την ομοφυλοφιλία ή ένιωθαν γκέι,
να νιώσουν ότι κάτι δεν πάει καλά, επειδή δεν είναι σαν εμένα.
"Αυτός δεν μπαίνει πια σε πειρασμό.
Αν εγώ μπαίνω, είμαι διαταραγμένος και πειραγμένος".
ΡΟΪΣΤΟΝ, ΤΖΟΡΤΖΙΑ
Η ιστορία μου είναι μία από τις πολλές.
Ήθελα όσοι έχουν παρόμοιες να μπορούν να τις μοιραστούν.
Το Freedom March έδωσε το βήμα γι' αυτό.
Τα κυρίαρχα μέσα δεν μεταδίδουν τέτοιου είδους ιστορίες.
Γι' αυτό ξεκίνησα το Freedom March, για να τους δώσω φωνή.
ΑΚΟΥΣΤΕ ΤΟΝ ΗΧΟ ΤΗΣ ΕΛΕΥΘΕΡΙΑΣ
Υπάρχει μόνο εδώ και έξι μήνες.
Γράφει 3.924 ακόλουθοι, περίπου 1.000 παραπάνω από ό,τι περίμενα.
Είναι πάρα πολλοί.
ΑΥΤΟΙ ΠΟΥ ΤΟ ΞΕΠΕΡΑΣΑΝ
Παρακαλώ.
Γεια, Τζέφρι.
Πέτυχα τη σελίδα σου στο Facebook.
Άρχισα να ακολουθώ τις σελίδες σου,
επειδή μου έδωσε ελπίδα το άκουσμα όσων σου συνέβησαν.
Ελπίζω να συμβεί το ίδιο και στον γιο μου.
Θες να μου πεις λιγάκι τι συμβαίνει;
Έχουμε έναν εικοσάχρονο γιο.
Είπε ότι είναι διεμφυλικό κορίτσι.
Τον κοίταξα και είπα
"Είσαι αγόρι".
Έχει φύγει εδώ και έξι μήνες περίπου.
Είναι πολύ δύσκολο.
Μας λείπει τόσο πολύ.
Νομίζει ότι τον απορρίπτω επειδή δεν λέω ότι είναι κόρη μου.
Πώς να συμφωνήσω
όταν η συνείδησή μου λέει ότι είναι ψέματα;
Νομίζω πως ξέρει ότι τον αγαπάς.
-Απλώς θέλει… -Ναι, το ξέρει.
Θέλει να το κάνεις όπως θέλει εκείνος.
Ακριβώς.
Μερικές φορές,
αν κάποιος…
Αν ένα παιδί βγει από τον ίσιο δρόμο,
ο γονιός δεν θα αφήσει να το χτυπήσει φορτηγό.
Αν πρέπει να το αρπάξουν, αν πρέπει να το γραπώσουν,
θα επανέλθει στον ίσιο δρόμο. Αυτό προσπαθείς να κάνεις εσύ.
Είναι μια επιβεβαίωση για μένα. Το εκτιμώ.
Ένα δυνατό πνεύμα θέλει να σε αναγκάσει να τον πεις γυναίκα, όχι ο ίδιος.
Θέλει να υποκύψεις,
θέλει να πεις ναι και να συμφωνήσεις με όσα λέει.
-Μην το κάνεις. -Έτσι ακριβώς νιώθω.
Πιστεύω πραγματικά
ότι πρέπει να κρατήσεις την πίστη σου.
Εντάξει.
OUTLOVE ΚΕΦΑΛΑΙΟ ΕΝΑ
Γράφω ένα βιβλίο τον τελευταίο χρόνο,
προσπαθώ να βρω λογική στην εμπειρία μου.
Γράφω όσα μου συνέβησαν.
Όταν ήμουν στη Living Hope, συναντιόμασταν στο γραφείο του Ρίκι κάθε βδομάδα.
Μιλούσαμε για το βαθύ, έντονο, σεξουαλικό και συναισθηματικό φορτίο
στο πλαίσιο ατομικής συνεδρίας.
ΓΡΑΦΕΙΑ LIVING HOPE
Ήταν κάπως σαν συνεδρία με ψυχολόγο.
Καθόσουν, μιλούσες για τη βδομάδα σου
και μετά έμπαινες βαθύτερα,
στα πράγματα που σε ενοχλούσαν πολύ.
Όμως, υπήρχε μια χροιά εξομολόγησης.
Ένιωθα πως πρέπει να του πω τα πάντα,
κάθε σεξουαλική έλξη, κάθε συναίσθημα, κάθε έρωτα που ένιωθα.
Ένιωθα την ανάγκη να αναφέρω το αν το αφεντικό μου ήταν λεσβία,
αν έρχονταν πελάτισσες που ήταν λεσβίες στο εστιατόριο που δούλευα.
Αν υποθέσουμε ότι είχα κάνει κάτι σεξουαλικό με κάποια.
Σίγουρα θα ήθελα να το πω,
να πω τις συνθήκες που επικρατούσαν,
πότε αρχίσαμε να μιλάμε, πότε στείλαμε μηνύματα,
πότε αποφασίσαμε να συναντηθούμε, πότε βρεθήκαμε,
γιατί δεν έκοψα τις επαφές,
τι συνέβαινε στη ζωή μου και με οδήγησε σε αυτό.
Ό,τι ένιωθα ότι με εμποδίζει
να γίνω αυτό που έπρεπε,
έπρεπε να το εξομολογηθώ και να το διαχειριστώ.
Διαβάζω το ημερολόγιό μου
και παντού γράφει "Θεέ μου, συγχώρεσέ με για την κακή μου σάρκα".
Η μόνη ελπίδα ήταν ο Θεός να με σώσει από τον εαυτό μου.
Ήμουν έφηβη, και ήμουν πολύ καλό παιδί.
Όμως, νόμιζα ότι είμαι κακιά.
ΕΤΗΣΙΟ ΣΥΝΕΔΡΙΟ ΤΗΣ EXODUS
Είναι τιμή μου να σας παρουσιάσω τον επόμενό μας ομιλητή.
Είναι ψυχολόγος.
Θεωρείται αντισυμβατικός στην κοινότητα της ψυχικής υγείας.
Είναι αποστάτης.
Η κοινότητα πιστεύει ότι το να λαμβάνεις βοήθεια
για ανεπιθύμητες ομοφυλοφιλικές τάσεις δεν πρέπει να επιτρέπεται.
Δεν νοιάζεται για όσα λένε.
Δουλεύει με άντρες με τέτοιες τάσεις
εδώ και 30 χρόνια.
Θυμάμαι πριν από χρόνια, όταν ξεκίνησα…
ΔΡ ΤΖΟΣΕΦ ΝΙΚΟΛΟΣΙ ΚΛΙΝΙΚΟΣ ΨΥΧΟΛΟΓΟΣ
ερχόταν το άτομο με το ομοφυλοφιλικό θέμα, και έβλεπε ότι η ομοφυλόφιλη εικόνα
είναι μια άμυνα ενάντια στο εσωτερικό του κενό.
Ο κόσμος θεωρεί ότι το κίνημα των πρώην γκέι
είναι αυστηρά θρησκευτικό.
Όμως, παράλληλα με τη δημιουργία της Exodus,
υπήρχε μια ομάδα ψυχολόγων και θεραπευτών
που βιοπορίζονταν και έκαναν καριέρες προσπαθώντας να θεραπεύσουν γκέι.
Μιλάμε για απαράδεκτη ψευδοψυχολογία.
Όσα έλεγαν δεν βασίζονταν στην επιστήμη.
Όμως, η Exodus έψαχνε κάποιου είδους ευυποληψία.
"Δεν το πιστεύουμε μόνο εμείς.
Υπάρχουν ψυχολόγοι και ψυχίατροι που επίσης ξέρουν
πως ό,τι λέμε ισχύει".
Ο δρ Τζόσεφ Νικολόσι ανήκει σε μια οργάνωση 500 ψυχολόγων
που δουλεύουν με γκέι που θέλουν να γίνουν στρέιτ.
Υπήρχε μια αλληλοεξαρτώμενη σχέση μεταξύ της ανάγκης μας για αξιοπιστία
και, φυσικά, των ψυχολόγων που έβρισκαν πελάτες.
Τα δίκτυά μας ήταν γεμάτα
με βιβλία τους,
με διδάγματά τους, με την ψυχοθεραπευτική τους προσέγγιση.
Ακούγεται απαίσιο,
αλλά ήταν μια αμοιβαία επωφελής επιχειρηματική συμφωνία.
ΒΙΝΤΕΟ ΣΥΝΕΔΡΙΑΣ ΔΙΟΡΘΩΤΙΚΗΣ ΘΕΡΑΠΕΙΑΣ
Συγκρατείσαι. Μίλησέ μου. Θέλω να μάθω τι νιώθεις.
Σκέφτομαι το άτομο που είναι τόσο διαταραγμένο.
Τον εαυτό σου;
-Τον εαυτό μου. -Διαταραγμένος;
Νιώθεις διαταραγμένος;
Πώς είναι
να νιώθεις διαταραγμένος όσο κάθεσαι μπροστά μου;
Σε κοιτάζω. Πώς είναι να είσαι διαταραγμένος καθώς σε κοιτάω;
Σε πληγώνει;
Είναι λυπηρό;
Είναι πολύ λυπηρό να νιώθεις διαταραγμένος.
Νιώθεις ότι σε αποδέχομαι ως διαταραγμένο;
Πώς νιώθεις μ' αυτό;
Νιώθω καλά.
Νιώθεις καλά.
Μακάρι να μην ήμουν εδώ αυτήν τη στιγμή,
να μη σκεφτόμουν αυτά τα πράγματα.
Βέβαια.
Νιώθω κακός άνθρωπος.
Νιώθω…
Αυτός ο άνδρας ξεκίνησε θεραπεία
επειδή είχε σχέσεις με άντρες ενόσω ήταν παντρεμένος.
Από τότε,
τα πάει πολύ καλά, δεν έχει σχέσεις εδώ και έναν χρόνο
και μου λέει ότι δεν έχει επιθυμία για ομοφυλοφιλικές σχέσεις.
Κύριε, στο φως του μεγαλείου Σου,
βλέπουμε τα λάθη που κάναμε και την αλήθεια που αρνιόμασταν.
Θεράπευσέ μας από την αμαρτία, λούσε μας με το έλεός Σου,
δώσε μας τη χάρη Σου,
ώστε να σε ακολουθήσουμε και να ζούμε σύμφωνα με το Ευαγγέλιο.
Αμήν.
Λάβατε τη συγχώρεση, τη χάρη και τη γαλήνη από τον Θεό.
Ας μοιραστούμε τη γαλήνη ο ένας με τον άλλον.
Καλημέρα.
Από τότε που ήμουν 17,
ο Ρίκι έλεγε "Είσαι το επόμενο αστέρι".
Έτρεφε ελπίδες ότι θα συνεχίσω το έργο του.
Ήμουν το παράδειγμα προς μίμηση όσο ήμουν μικρή.
Έρχονταν και μου έλεγαν
"Βλέπω ένα στάδιο με 10.000 άτομα
κι εσύ κηρύττεις το Ευαγγέλιο, δίνοντας μηνύματα ελπίδας και θεραπείας".
Ένα μεγάλο κομμάτι της συμμετοχής μου στη Living Hope και στην Exodus
ήταν η ιδέα ότι θα γίνω η επόμενη μεγάλη επικεφαλής.
Ένα θερμό καλωσόρισμα για τη φίλη μου, την Τζούλι Ρότζερς.
2011 ΕΤΗΣΙΟ ΣΥΝΕΔΡΙΟ ΤΗΣ EXODUS
Γύρισα σπίτι μια μέρα
και είπα στη μαμά ότι ήμουν λεσβία. Είχα κουραστεί να το κρύβω.
Έπαθε σοκ.
Με κάποιον τρόπο, ήρθε σε επαφή με τον Ρίκι Σελέτ
από τη Living Hope. Ζήτω η Living Hope.
Οι άνθρωποί μου. Ήταν τόσο…
Ο Ρίκι είχε πει στην ηγεσία της Exodus ότι πρέπει να μιλάω.
Μίλησα εκ μέρους τους σε περίπου δέκα συνέδρια.
Αποφάσισα, προτού τελειώσω το λύκειο,
ότι θα δώσω τη ζωή μου στον Κύριο και θα τον ακολουθήσω ολόψυχα.
Είχα μια πολύ κακή εμπειρία όταν σπούδαζα στο κολέγιο,
εμπειρία σεξουαλικής κακοποίησης.
Τα άτομα στη Living Hope ήταν τα μοναδικά που το είπα.
Δεν νομίζω ότι ήξεραν τι να κάνουν.
Όμως, πολύ γρήγορα μετά από αυτό,
μέσα σε έναν χρόνο,
ο Ρίκι ήθελε να το ενσωματώσω στη μαρτυρία μου.
Αποφάσισα ότι δεν θέλω.
Πήγα κάπου με τον Ρίκι και είπα τη μαρτυρία μου.
Αποφάσισα ότι δεν θέλω να το πω. Δεν ένιωθα καλά.
Δεν ένιωθα άνετα. Ήταν κάτι δικό μου, που ήθελα να διαχειριστώ.
Γυρνώντας στο σπίτι,
πάντα μου έδινε συμβουλές.
Μου είπε "Τα πήγες καλά διηγούμενη τη μαρτυρία σου,
αλλά λυπάμαι που παρέλειψες τον βιασμό".
Του είπα
"Δεν ήθελα να μιλήσω γι' αυτό".
Απάντησε "Νομίζω ότι μειώνει τη δυναμική της μαρτυρίας σου".
Κατέληξε να με εκμεταλλευτεί
σεξουαλικά εκείνο το βράδυ όταν πήγαμε στο σπίτι του.
Επί της ουσίας, με βίασε.
Τελικά, είπα την ιστορία,
αλλά θυμάμαι ότι θύμωσα τόσο πολύ
που αυτές οι προσωπικές εμπειρίες της ζωής μου
οργανώνονταν με έναν τρόπο που προωθούσαν ένα αφήγημα.
Οι άντρες είναι κακοί και τους μισώ.
Λόγω της κακοποίησης, στράφηκα στις γυναίκες.
Το άφησες να συμβεί;
Προσπάθησα να εμπιστευτώ τους άντρες, και συνέβη αυτό;
Τέλος με αυτά!
Κοιτώντας πίσω, εύχομαι να μη με είχαν εκμεταλλευτεί έτσι.
Με χρησιμοποίησαν σε τόσο μικρή ηλικία,
όταν ήμουν συναισθηματικά ευάλωτη.
ΕΘΝΙΚΗ ΣΥΓΚΕΝΤΡΩΣΗ ΤΟΥ FREEDOM MARCH ΟΥΑΣΙΝΓΚΤΟΝ
Θεέ μου, δείτε ποιοι ήρθαν!
-Τρεις από τους αγαπημένους μου. -Τι κάνεις, μικρέ;
Θεέ μου, γιατί αργήσατε τόσο;
Γεια, γλυκέ μου!
Αυτή είναι η εκκλησία.
Το χθεσινό άρθρο σκίζει.
Το διαβάζουν άτομα από όλη τη χώρα.
-Απίστευτο! -Ναι.
-Το μήνυμα διαδίδεται. -Αμήν.
Πάει πολύ καλά.
Ναι, το λατρεύω!
Αρχίζουμε την προσευχή.
Αρχίζει η προσευχή.
Λοιπόν, κάντε ησυχία, παρακαλώ.
Ησυχία.
Ήμουν εδώ το 2017 όταν μου ήρθε η εξής σκέψη.
Μπορούμε να κάνουμε μια πορεία
για τα άτομα που άφησαν τον ΛΟΑΤΚ τρόπο ζωής.
Το Freedom March υπάρχει για τις ιστορίες σας.
Δεν είναι η δική μου ιστορία. Τιμούμε τις δικές σας.
Ο Κύριος με οδήγησε να πω "Δείξτε υπακοή σε ό,τι σας πει".
Αν ακολουθήσετε την υπακοή μία φορά, θα σας εμπιστευτεί όλο και περισσότερο
και θα συνεχίσετε να εξελίσσεστε.
Πολλές φορές βλέπει τα μικρά πράγματα στο σπίτι.
Δείχνετε υπακοή σε κάτι μικρό που σας λέει;
Όχι στην εκκλησία. Πρέπει να υπακούμε κάθε μέρα.
Είπε ότι όσοι Τον αγαπούν υπακούν.
Θέλω να αντιληφθείτε τι συμβαίνει.
Ο ήχος της ενότητας,
ο ήχος ενός πολεμιστή που το έχει πάρει σοβαρά.
Είμαι πολεμιστής
Προφήτευσες το Freedom March.
Σου ανήκει, Κύριε.
Αυτήν τη στιγμή φέρνεις τους πολεμιστές Σου
σε σχηματισμό.
Φέρε την αναγέννηση Σου
Σ' αυτό το έθνος
Το Λιοντάρι
Το Λιοντάρι της φυλής του Ιούδα
Βρυχάται
Βρυχάται για μένα
Το Λιοντάρι
Το Λιοντάρι της φυλής του Ιούδα
Βρυχάται
Θα διαβάσω από το κεφάλαιο που γράφω για μια συνάντηση στη Living Hope.
Πόσων χρονών ήσουν τότε;
Ήμουν 17 όταν ξεκίνησα,
και αυτό αφορά την περίοδο μέχρι το τέλος του κολεγίου, θα έλεγα.
"Την πρώτη φορά που κάηκα,
καθόμουν έξω από την εκκλησία μετά τη συνάντηση της Living Hope.
Το τσιγάρο μου τελείωνε και, χωρίς να το σκεφτώ πολύ,
πίεσα την καύτρα στον ώμο μου
και άκουγα καθώς καψαλιζόταν το δέρμα μου.
Λίγο αργότερα, καθόμουν μόνη στο δωμάτιό μου
σε μια δίνη φόβου, πόνου και μίσους προς τον εαυτό μου.
Θυμήθηκα το κάψιμο του τσιγάρου
και το συναίσθημα που διαπέρασε το σώμα μου
όταν η φωτιά έκαψε το δέρμα μου.
Έψαξα για μεταλλικά αντικείμενα που θα θερμαίνονταν
και βρήκα ένα κέρμα.
Το έπιασα με ένα τσιμπιδάκι, το έβαλα στη φλόγα ενός αναπτήρα
και οι παλμοί μου ανέβαιναν καθώς θερμαινόταν.
Πήρα ανάσα, άπλωσα το χέρι μου και πίεσα το κέρμα βαθιά στο δέρμα μέχρι να ανοίξει
και να απαλύνει τον πόνο.
Το επανέλαβα τουλάχιστον 20 φορές εκείνο το μεσημέρι,
κάνοντας γραμμές στους ώμους με πλάτος μερικών εκατοστών.
Επί βδομάδες, έβαζα αντιβιοτική κρέμα στις πληγές
κάθε πρωί και βράδυ.
Ήμασταν ασφαλείς τότε, εγώ και το σώμα μου.
Σήκωνα το μανίκι μου, έβλεπα τις πληγές
και ένιωθα στοργή και συμπόνια.
Τα επόμενα χρόνια, όταν ο πόνος ήταν αβάσταχτος,
επέστρεφα σε αυτό,
έκανα γραμμές στους ώμους μου και φρόντιζα τις πληγές μου.
Η κατάθλιψη περιγράφεται ως εσωτερικευμένος θυμός.
Ίσως αυτό έκανα στο δωμάτιό μου τόσα χρόνια πριν.
Έπαιρνα την οργή που ένιωθα προς το σώμα που δεν γινόταν
το σώμα που θα έπρεπε να έχω,
ένα στρέιτ σώμα, ένα θηλυκό σώμα, ένα καλό, χριστιανικό σώμα,
και της έβαζα φωτιά".
-Σ' αγαπώ, μωρό μου. -Σ' αγαπώ.
Λυπάμαι.
Ναι, είναι έντονο.
Ναι, είναι.
ΠΟΡΤΛΑΝΤ, ΟΡΕΓΚΟΝ
Ανά τα χρόνια,
ήταν όλο και πιο δύσκολο να κρύψω την ομοφυλοφιλία μου.
Αυτό γινόταν κυρίως μέσω της πορνογραφίας.
Η γυναίκα μου τα έβρισκε, και την προβλημάτιζαν πολύ.
Καταλαβαίνω γιατί προβληματιζόταν.
Ήταν μια απειλή.
Ήταν ανυπακοή.
Σήμαινε ότι γυρνούσα πίσω;
Θυμάμαι ότι μια μέρα μού είπε
"Τζον, δεν μπορείς να υπακούσεις;
Γιατί δεν μπορείς να πάρεις αυτήν τη θεϊκή απόφαση;".
Θυμάμαι να της λέω
ότι δεν ξέρω.
Δεν ήξερα γιατί δεν μου έφευγε.
Δεν ήξερα πώς να το κάνω να φύγει.
Χειροτέρευε. Όσο μεγάλωνα, χειροτέρευε.
Με περιτριγύριζαν άτομα που με αγαπούσαν,
η γυναίκα και οι γιοι μου,
και ένιωθα ολομόναχος.
Ήθελα…
όσο τίποτα να αγαπηθώ και να αγαπήσω έναν άντρα.
Είχα φτάσει στο σημείο…
όπου οι βασικές αιτίες γι' αυτά
δεν με ενδιέφεραν πια.
Δεν με ενδιέφερε αν ήταν σωστό ή λάθος με βάση τη Βίβλο.
Σκέφτηκα "Αν δεν βρεθώ στο ταξίδι για να ανακαλύψω ποιος είμαι,
θα αφαιρέσω τη ζωή μου".
Θα αφαιρέσω τη ζωή μου.
Ήμουν στην Ουάσινγκτον για συναντήσεις
και άρχισα να πίνω.
Μέθυσα
και πήγα σε ένα γκέι μπαρ.
Ήρθε κάποιος που αναγνώρισε ποιος ήμουν.
Δεν ξέρω τι σκεφτόμουν.
Κάλεσαν έναν γκέι ακτιβιστή. Ήταν έξω από το μπαρ.
Με φωτογράφισε με το χέρι μου μπροστά στο πρόσωπό μου
να τρέχω στον δρόμο.
Ήταν Δευτέρα πρωί.
Πήγα στο γραφείο και ήξερα ότι ο Τζον ήταν εκεί.
Ήταν φίλος μου.
Ήρθε, λοιπόν, στο γραφείο.
Νόμιζα ότι απλώς θα τα πούμε.
Έτρεμε. Έκατσε στην καρέκλα μου. Δεν με κοίταξε καν.
Ήξερα ότι θα κυκλοφορήσει αμέσως, γι' αυτό είπα ψέματα.
Είπα ότι δεν ήξερα ότι ήταν γκέι μπαρ, ότι ήθελα να πάω τουαλέτα.
Δεν χρειαζόταν πολύ μυαλό για να πεις "Έλα τώρα".
Ήξερε ότι ήταν κάτι πιο σημαντικό από αυτό που μας έλεγε.
Τον λυπήθηκα τόσο πολύ.
Καθόταν χυμένος στην καρέκλα με τον καφέ του στο χέρι.
Δεν θα το ξεχάσω ποτέ. Έλεγε
"Ελπίζω να μην έβλαψα το κίνημα".
Έλεγε το ίδιο συνεχώς. "Ελπίζω να μην έβλαψα το κίνημα".
Ήμουν τόσο…
"Τι στην ευχή;"
Σε λιγότερο από πέντε λεπτά, άρχισε να χτυπάει ασταμάτητα το τηλέφωνο.
Όλοι νόμιζαν ότι ήταν καταπληκτικός, ότι ήταν αστέρι.
Ήταν επιτυχημένος, μιλούσε ωραία, είχε μια υπέροχη μαρτυρία.
Και όπως κάθε επιφανής, χαρισματικός ηγέτης
που δεν ικανοποιεί τα ιδανικά του κοινού του,
όταν εντοπίστηκε να τρέχει έξω από ένα γκέι μπαρ,
όλοι έπαθαν σοκ.
ΧΡΙΣΤΙΑΝΙΚΗ ΟΜΑΔΑ ΑΠΟΛΥΕΙ ΑΠΟ ΠΡΟΕΔΡΟ ΠΡΩΗΝ ΓΚΕΪ
Ο ΠΟΛΚ ΑΠΟΜΑΚΡΥΝΕΤΑΙ ΑΠΟ ΤΗ ΘΕΣΗ ΤΟΥ
ΟΜΑΔΑ ΓΙΑ ΠΡΩΗΝ ΓΚΕΪ ΑΠΟΜΑΚΡΥΝΕΙ ΤΟΝ ΠΡΟΕΔΡΟ ΤΗΣ
Η γυναίκα μου είχε κουραστεί.
Έκανε αίτηση διαζυγίου.
Με χώρισε.
Δεν ήμουν ειλικρινής ούτε μία μέρα στη ζωή μου.
Έλεγα το ένα ψέμα μετά το άλλο.
Όταν ο Τζον έφυγε από το κίνημα, ήταν κάτι αλησμόνητο,
λόγω της επιρροής που είχε στο κίνημα.
Όμως, η λειτουργία της Exodus συνέχισε απρόσκοπτα.
Λέγομαι Ράντι Τόμας.
Είμαι αντιπρόεδρος της Exodus.
Έχουμε σχεδόν 200 συνεργάτες στον Καναδά και στις ΗΠΑ.
Η Exodus άρχισε να πολιτικοποιείται το 2003.
Αρχίσαμε να πηγαίνουμε στην Ουάσινγκτον για να συμμετάσχουμε σε εκδηλώσεις
με δεξιούς θρησκευτικούς ηγέτες και άτομα με εξουσία.
Ήξεραν ότι δυσκολεύονταν να παρουσιάσουν τα θέματα ως ανθρώπινα.
Ήμασταν εκεί για να τους βοηθήσουμε να το διορθώσουν.
Δεν μπορούσαν να πουν
"Οι απόψεις μας είναι πιο υγιείς από τις απόψεις των γκέι και των ΛΟΑΤΚ".
Εκείνοι μπορούσαν.
Υπήρχε μεγάλη πίεση
να κάνουμε ό,τι μπορούσαμε, όσο ήταν ο πρόεδρος ο Μπους
και η Γερουσία κι η Βουλή ήταν υπό των έλεγχο των Ρεπουμπλικάνων,
για να καθυστερήσουμε όσο γινόταν τα δικαιώματα των ΛΟΑΤΚ,
ίσως και για πάντα.
Ο γάμος μεταξύ άνδρα και γυναίκας είναι το ιδανικό.
Η δουλειά του προέδρου είναι να κατευθύνει την πολιτική προς το ιδανικό.
Λίγο μετά τα μεσάνυχτα,
χιλιάδες γιόρτασαν κάτι που κάποτε ήταν όνειρο για τη Μασαχουσέτη.
Η πιο σημαντική επένδυση της Exodus στην πολιτική
αφορούσε τον γάμο.
Ήταν πολύ σημαντικό για μας,
επειδή προωθούσαμε την εξιδανικευμένη εκδοχή της ζωής.
Ο γκέι γάμος αποτελούσε υπαρξιακή απειλή
ενάντια στους εξιδανικευμένους στόχους για τα μέλη των ομάδων μας.
Έβλεπαν τον πολιτισμό μας να λέει ότι είναι υγιές και καλό
να παντρευτείς το άτομο που πραγματικά σε ελκύει και αγαπάς.
Έπρεπε να απαντήσουμε σε αυτό.
Θέλετε να μάθετε γιατί παλεύω τόσο για το θέμα του γάμου;
ΕΤΗΣΙΟ ΣΥΝΕΔΡΙΟ ΤΗΣ EXODUS
Επειδή ο γάμος ξεπερνά όσα αντιλαμβανόμαστε
και έχει την εικόνα του Θεού.
Τα ομόφυλα ζευγάρια παντρεύονται νόμιμα στην Καλιφόρνια,
αλλά οι τελετές θα σταματήσουν αν περάσει η Πρόταση 8,
τροποποιώντας το σύνταγμα της Καλιφόρνια
ώστε να ορίζει τον γάμο ως τελετή μεταξύ ενός άντρα
και μιας γυναίκας.
ΝΑΙ ΣΤΗΝ ΠΡΟΤΑΣΗ 8
Άρχισα να δουλεύω στην Exodus το καλοκαίρι του 2008,
ακριβώς πριν από τις εκλογές.
Πήγα να δουλέψω στην καμπάνια για την Πρόταση 8 αμέσως.
Με κάλεσαν σε μια εκδήλωση,
όπου υπήρχαν κάμερες,
ώστε ο κόσμος από εκκλησίες σε όλη την πολιτεία της Καλιφόρνια
να μπορεί να παρακολουθήσει την εκδήλωσή μας.
Χωρίς να είμαι άξεστη, τα μέλη του άνδρα και της γυναίκας
ενώνονται ώστε να γίνουν ένας οργανισμός
για…
Με σκοπό την τεκνοποίηση.
Αν ο σεξουαλικός προσανατολισμός ή η σεξουαλική έλξη
ήταν η βάση πάνω στην οποία επιτρέπεται να παντρευτούμε,
τότε οι παιδόφιλοι θα έπρεπε να μπορούν
να παντρευτούν εξάχρονα, επτάχρονα, οκτάχρονα.
Μητέρες και γιοι, αδέρφια…
Όλοι οι συνδυασμοί θα έπρεπε να επιτρέπονται.
Σημαντικό τμήμα του μηνύματος ήταν το επιχείρημα της ολισθηρής πλαγιάς.
Ωραία, λοιπόν. Μιλάτε για δύο άντρες και δύο γυναίκες,
αλλά πού θα καταλήξουμε;
Ξέρουμε τους φόβους που έχουν οι άνθρωποι.
Τι μπορώ να πω που θα τους τρομάξει πολύ
αν είναι αναποφάσιστοι;
Πολύς κόσμος ήταν αναποφάσιστος,
ήταν αμφιλεγόμενο.
Σκέφτονταν πώς θα τους επηρεάσει αυτό.
"Έτσι θα σας επηρεάσει".
ΣΥΓΚΕΝΤΡΩΣΗ ΠΡΟΣΕΥΧΗΣ ΓΙΑ ΤΗΝ ΠΡΟΤΑΣΗ 8
Οι εκκλησίες επισήμαιναν ότι πρέπει να υπερψηφιστεί.
Είμαι πεπεισμένη ότι αυτό προώθησε την Πρόταση 8,
γι' αυτό πέρασε.
Είναι η καλοσύνη του Θεού που μας οδηγεί στη μετάνοια.
Είναι η καλοσύνη του Θεού…
Πάρα πολλές εκκλησίες ενώθηκαν.
Δεν έχω ξαναδεί κάτι τέτοιο να συμβαίνει ποτέ πριν από την Πρόταση 8.
Όταν πέρασε η Πρόταση 8,
δεν ήμουν υποστηρικτής του Ομπάμα.
Τότε αναρωτιόμουν πώς κέρδισε ο Ομπάμα.
Αλλά πέρασε η Πρόταση 8!
Έπαιζα πολύ καλό θέατρο στα μέσα κοινωνικής δικτύωσης.
Χιλιάδες στην Καλιφόρνια
διαδήλωσαν για την ψήφιση της Πρότασης 8.
Μεγάλες διαδηλώσεις κατά της Πρότασης 8 και της απαγόρευσης του γάμου ομοφύλων.
Δεν έχω νιώσει τόσο το αίσθημα
της κατωτερότητας.
-Κλαις. -Ναι.
Ντρέπομαι για την πολιτεία μας.
Δεν θα ξεχάσω ποτέ αυτήν τη νύχτα, που έβλεπα τις ειδήσεις.
Έβλεπα την κοινότητά μου.
Τότε δεν το καταλάβαινα, αλλά το ήξερα μέσα μου.
Έβλεπα την κοινότητα στους δρόμους…
να θρηνεί για την ψήφιση της Πρότασης 8.
Όταν είδα τηλεόραση,
μια φωνή μέσα μου είπε "Πώς φέρθηκες έτσι στους ανθρώπους σου;".
Τους είδα να κλαίνε.
Ήξερα ότι είχαν συντριβεί τα όνειρά τους.
Δεν μπορούσα να λέω τα ίδια έκτοτε.
ΟΛΟΙ ΑΞΙΖΟΥΜΕ ΤΗΝ ΕΛΕΥΘΕΡΙΑ ΤΟΥ ΓΑΜΟΥ 8 = ΜΙΣΟΣ
Μετά την Πρόταση 8, άρχισα να έχω πάρα πολύ άγχος,
κρίσεις πανικού.
Πηγαίναμε σε ένα συνέδριο της Exodus.
Δύο ώρες αφότου ξεκινήσαμε,
έπαθα κρίση πανικού.
Κάθε φορά που πήγαινα να κάνω κάτι σχετικό με την Exodus
ή τους πρώην γκέι,
πάθαινα κρίσεις πανικού.
Δεν το ήξερα ακόμα.
Δεν ήξερα γιατί.
Συνάντησα μια ψυχολόγο
και μου είπε "Προφανώς υπάρχει τραύμα.
Έχεις συμπτώματα διαταραχής μετατραυματικού στρες".
Τότε άρχισα να συνειδητοποιώ
ότι κάτι δεν πάει καλά.
Δεν ήταν καν συνειδητό.
Ήταν σωματικό στην αρχή.
Το σώμα μου δεν μου επέτρεπε να συνεχίσω.
Όταν μιλάμε για το κίνημα των πρώην γκέι,
μιλάμε για τη θέληση να είσαι σε μια ομάδα,
να ανήκεις κάπου.
Είναι οι άνθρωποί σου,
τα άτομα που έχουν τις ίδιες δυσκολίες με μένα.
Ακολουθείς τους κανόνες της ομάδας.
Ακόμα κι αν νιώθεις ντροπή,
είναι πολύ μικρό τίμημα για όσα παίρνεις.
Ήταν η βασική θεματική στη δουλειά μας.
Ναι.
Η κατανόηση της ντροπής.
Η ντροπή είναι η εγγενής αίσθηση ότι κάνεις λάθος.
-Σωστά. -"Είμαι κακιά".
Όλοι δυσκολευόμαστε στη διαχείριση αυτού.
Είσαι σε μια φάση της ζωής σου, που κανείς δεν θα σου πει τι να κάνεις
και κανείς δεν θα σου πει ποια είσαι.
Είναι διαφορετικά.
Έχω περάσει εννιά χρόνια σε αυτό το δωμάτιο.
Έχω αλλάξει τόσο πολύ σε αυτό το διάστημα.
Δεν είμαι αυτό που ήμουν.
Καθόλου.
Τα κομμάτια του παζλ ενώνονται.
Ακόμα και η έλξη που ένιωθα προς το ίδιο φύλο,
δεν έφυγε ποτέ.
Αλλαγή είναι αυτό;
Προηγουμένως, όριζα την αλλαγή βάσει των πράξεων.
Όμως μετά σκέφτηκα αν έφυγε ποτέ αυτό.
Όχι. Απλώς άλλαξα
τις σχέσεις μου με τους ανθρώπους.
Απέφευγα πράγματα.
Όμως, άλλαξα πραγματικά;
Πρέπει να φύγω.
Θα κατέτασσα τον εαυτό μου στους αμφιφυλόφιλους.
Αγαπώ τον άντρα μου.
Είμαστε παντρεμένοι πολύ καιρό.
Κατάλαβα ότι έχω την ικανότητα και για τα δύο.
Με ελκύουν και τα δύο.
-Ορίστε. -Με βολεύει αυτό.
Κλέβεις. Είναι η ημέρα της μητέρας.
Ναι.
Είναι τέλειο.
Το ξέρω.
Υπέροχη θέα.
Θα είναι πανέμορφα.
Θα περπατήσετε ως ζευγάρι.
Αν σκέφτεστε να βγάλετε φωτογραφίες μπροστά στο ιερό,
θα φύγετε, θα βγουν και οι καλεσμένοι
και όταν έρθει η ώρα των κοκτέιλ, θα γυρίσετε.
Θεέ μου!
Μας βγάζεις φωτογραφία; Είμαστε ενθουσιασμένες!
-Πού να κοιτάμε; -Ας βγούμε δύο.
Όταν ήμουν ακόμα στη Living Hope,
είχα πολύ βαριά κατάθλιψη,
αλλά δεν ήξερα γιατί ήμουν φορτισμένη και στεναχωρημένη.
Συνεχώς ένιωθα σαν φρικιό.
"Τι μου συμβαίνει;
Είμαι θεοπάλαβη. Καίω και τραυματίζω το σώμα μου".
Σκεφτόμουν όλα αυτά, επειδή δεν το έβλεπα
ως απόρροια του συστήματος και της κουλτούρας
που με έκανε να μισώ τον εαυτό μου.
Συνέχιζα να πιστεύω ότι ο Θεός θα βοηθήσει να ζήσω αγνά και με αγιοσύνη.
Μιλούσα σε συνέδρια της Exodus, έγραφα στα μπλογκ τους,
και με αντιμετώπιζαν ως ηγέτιδα του κινήματος.
ΙΣΟΤΗΤΑ ΓΙΑ ΤΟΥΣ ΛΟΑΤΚ
Όσο το κίνημα δικαιωμάτων των γκέι επεκτείνεται,
οι αποστάτες του κινήματος των πρώην γκέι,
επονομαζόμενοι "πρώην πρώην γκέι"
όλο και πληθαίνουν.
Με τίποτα πρώην γκέι! Μην πιστεύετε λέξη!
Ο Μάικλ Μπάσι τους βοηθά να βρουν τη φωνή τους.
Δεκαετίες μετά την ίδρυση της Exodus, βρήκε έναν νέο σκοπό.
Πήρα σύνταξη και τώρα ασχολούμαι
με άτομα που βγαίνουν από διορθωτική θεραπεία.
Έχω κάποιες ομάδες στο Facebook.
Εδώ και δεκαετίες είμαι ένας πρώην ηγέτης που μιλά.
Προσπαθώ να ενημερώσω για αυτά τα βλαβερά προγράμματα
και στηρίζω άτομα που το πέρασαν και μιλάνε γι' αυτό.
Αν έφευγε κάποιος, δεν μαθαίναμε ξανά νέα του.
Ο τρόπος που τους παρουσίαζαν ήταν
"Πήγαν στη σκοτεινή πλευρά, παραδόθηκαν στη σάρκα".
Έλεγαν τρελά πράγματα, ότι έφυγαν, ότι είναι νεκροί για μας.
Η Exodus επιχειρούσε να αποστασιοποιηθεί από τις ιστορίες όσων ξέφυγαν.
Έλεγαν "Αυτοί είναι εκκεντρικοί.
Σε κάθε οργάνωση, υπάρχουν άτομα που βλάπτονται,
αλλά δεν είναι η ευρεία πλειοψηφία".
Τα ΜΜΕ άρχισαν να βρίσκουν ιστορίες
ατόμων που τους είχαν βλάψει τα προγράμματα των πρώην γκέι.
Ήταν πιο δύσκολο για την Exodus να τους αγνοήσει.
Έγραψα μια δημοσίευση μια μέρα,
για την ιστοσελίδα της Exodus.
Προς το τέλος της, απευθυνόμουν σε όσους ξέφυγαν και έλεγα
"Λυπάμαι πολύ.
Λυπάμαι που τα περάσατε όλα αυτά και δεν ακούσατε ότι ο Θεός σάς αγαπάει
ακριβώς όπως είστε".
Είπα "Ελπίζω να μάθω τις ιστορίες σας".
Ο Μάικλ Μπάσι επικοινώνησε μαζί μου
λέγοντας "Είπες ότι θες να μάθεις ιστορίες όσων ξέφυγαν.
Μπορώ να φτιάξω μια ομάδα στο Facebook, για να επικοινωνούμε".
Είπα "Εντάξει", και το εννοούσα.
Εβδομήντα πέντε άτομα δέχτηκαν να συμμετάσχουν.
Ήταν τόσο αξιοπρεπείς απέναντί μου,
αν σκεφτούμε τι εκπροσωπούσα σε σχέση με την Exodus.
Κι όμως, ήταν ειλικρινείς για τον βαθμό που οι πρώην γκέι
κατέστρεψαν τις ζωές τους.
Τελικά, συνέβη το εξής.
Η Λίσα Λινγκ επικοινώνησε με την Exodus και τον Μάικλ Μπάσι
και είπε "Άκουσα ότι υπάρχει μια ομάδα. Θα σας ενδιέφερε να το κάνετε στον αέρα;".
Ήμουν ο πρόεδρος της Exodus τότε.
Θεώρησα σημαντικό το να ακούσω τις ιστορίες τους.
Βρήκαν μια ομάδα ατόμων.
Με κάποιους είχα επικοινωνήσει, αλλά με τους περισσότερους, όχι.
Βρεθήκαμε στο υπόγειο μιας εκκλησίας
και ήταν η πιο έντονη…
ομαδική θεραπεία που είχα βρεθεί ποτέ.
Ο καθένας είναι διαφορετική περίπτωση. Κάποιοι μόλις βγήκαν.
Κάποιοι επιβιώνουν εδώ και 12 χρόνια.
Περιμένουν μια στιγμή να σου πουν "Είσαι υπεύθυνος.
Είχες την ευκαιρία να δεις τις πληγές μας,
και δεν έκανες τίποτα γι' αυτό".
Η ειρωνεία είναι
ότι ένιωσα να χάνω την ψυχή μου προσπαθώντας να κάνω το σωστό.
Όχι επειδή έκανα λάθος ή ενέδωσα.
Έχασα την ψυχή μου κάνοντας το σωστό.
Κι αυτά τα παιδιά
αυτοκτονούν
λόγω των πραγμάτων που συνεχίζουν να ακούν,
ότι δεν είναι αρκετά καλοί, ότι δεν είναι όμορφοι όπως είναι.
Δεν νιώθω καλά με αυτό, δεν μπορώ να μη μιλάω πια.
Ήταν συγκλονιστικό, και νομίζω ότι ήταν η πρώτη φορά
που ταυτίστηκα περισσότερο με όσους έλεγαν την ιστορία τους
από όσο με οποιονδήποτε στην Exodus.
Οι ιστορίες του βαθύ τους πόνου με κλόνισαν σε τεράστιο βαθμό.
Ένιωθα ότι, με διάφορους τρόπους,
έλεγαν την ιστορία μου.
Θυμάμαι να νιώθω λες και καθόμουν στη λάθος πλευρά του κύκλου.
Σκεφτόμουν
ότι δεν μπορώ να το κάνω άλλο.
Δεν μπορώ να συμμετέχω.
Είναι πολύ τοξικό.
Όταν βγήκε η εκπομπή της Λίσα Λινγκ,
ήξερα ότι η Exodus ήταν ένας θάνατος,
ήταν μια καταστροφή.
Αυτά τα άτομα μας κοιτούσαν κατά πρόσωπο.
Δεν υπήρχαν άλλες δικαιολογίες. Δεν γινόταν να το αρνούμαστε πια.
Η Exodus δεν μπορούσε να συνεχίσει
να προωθεί την ιδέα της αλλαγής,
γιατί ήταν ένα ψέμα.
ΕΤΗΣΙΟ ΣΥΝΕΔΡΙΟ ΤΗΣ EXODUS
Η Exodus ξεκίνησε το 1976, για να δημιουργήσει μια κοινότητα.
Όμως, πληγώσαμε κόσμο.
Και γι' αυτούς τους λόγους
η Exodus International,
η πιο παλιά και μεγάλη χριστιανική ομάδα για την πίστη και την ομοφυλοφιλία,
κλείνει τις πόρτες της μετά από παραπάνω από τρεις δεκαετίες.
Στο τέλος της Exodus,
προσπάθησα να φτιάξω μια ζωή μακριά από τη Living Hope.
Ένιωσα την απώλεια της κοινότητας,
αλλά έπρεπε να φύγω για να γίνω πιο υγιής.
Διαπίστωσα ότι δεν ήμουν υγιής,
επειδή δεν υπήρχε κανένα άτομο στη ζωή μου
που να μου έχει πει "Είσαι εντάξει ακριβώς όπως είσαι.
Σε αγαπάμε. Ο Θεός σε αγαπάει. Δεν χρειάζεται να αλλάξεις".
Καταφέρνοντας να φύγω από τη Living Hope και τους πρώην γκέι,
παραδέχτηκα ότι είμαι γκέι
και ήταν κάτι πραγματικά καλό.
Για πρώτη φορά, ένιωθα ανάλαφρη και χαρούμενη,
ότι ο Θεός με αγαπούσε, ότι όλα ήταν καλά, εγώ ήμουν καλά.
Οι χριστιανικές κοινότητες μας προξένησαν
τόσο πόνο και τόσα τραύματα.
Ταυτόχρονα,
η πίστη βοήθησε πολύ στο να γίνουμε καλά.
Όταν επικοινωνώ με τον Ιησού
και βλέπω ποιος ήταν και πώς έζησε, λέω "Θεέ μου, είναι εκπληκτικό".
Ήταν πολύ σημαντικό για μένα να διαχωρίσω
τον Ιησού από τους χριστιανούς που με έβλαψαν.
Ήρθα σε μια λειτουργία την προηγούμενη Παρασκευή
στη μνήμη του Μάθιου Σέπερντ.
Δεν έχω δει ποτέ, πραγματικά,
τόσα πολλά κουίρ άτομα σε εκκλησία.
Όλοι αυτοί οι άνθρωποι που ένιωσαν τόση ντροπή, τόση ταπείνωση,
σωματική κακοποίηση και όλα αυτά,
ήρθαν σε εκκλησία ίσως για πρώτη φορά εδώ και δεκαετίες.
Άκουσα "Εσείς", συγκεκριμένα.
"Γκέι άτομο, αμφιφυλόφιλο άτομο, διεμφυλικό άτομο,
είστε ευπρόσδεκτοι εδώ,
σας θέλουμε εδώ, τιμούμε τις ζωές σας. Είναι ένα ασφαλές μέρος για σας".
Η θεία χάρη του να βρίσκεις ένα τέτοιο μέρος,
που θα μας δώσει τέτοια ευλογία,
είναι ό,τι πιο θεραπευτικό υπάρχει.
Μετά το τέλος της Exodus,
η δουλειά που έκανε η Exodus,
όλες αυτές οι ομάδες,
μαζί με τον Ρίκι και τη Living Hope, συνέχισαν να το κάνουν.
ΟΜΑΔΕΣ LIVING HOPE 2021
Ασχολούμαι με άτομα
που παλεύουν με την ομοφυλοφιλία συγκεκριμένα.
ΡΙΚΙ ΣΕΛΕΤ
Περνώ τις μέρες μου
λέγοντας σε άτομα που έχουν μια σεξουαλική διαστροφή
ότι βρίσκεις την ελευθερία στον Ιησού.
Η θεραπεία μετατροπής φαίνεται να ακμάζει
στις χριστιανικές κοινότητες του τόπου μου.
Μια ομάδα που κατηγορείται για προώθηση αμφιλεγόμενων πρακτικών
με στόχο τον σεξουαλικό προσανατολισμό ξεκίνησε ένα συνέδριο στο Σαν Ντιέγκο.
Όταν κλείσαμε την Exodus,
οι παλαιότερες ηγεσίες αποφάσισαν να συνεχίσουν
να προσπαθούν να βρουν όσους περισσότερους μπορούσαν.
Έτσι γεννήθηκε το Restored Hope Network.
Μιλήστε μας για το Restored Hope Network.
To Restored Hope Network είναι ένα δίκτυο ατόμων σαν εμένα…
ΑΝΝ ΠΟΛΚ ΔΙΕΥΘΥΝΟΥΣΑ ΣΥΜΒΟΥΛΟΣ
που άφησαν την ομοφυλοφιλία και θέλουν να μοιραστούν τον τρόπο με άλλους.
Γι' αυτό ακριβώς το κάνω.
Για να διαδώσω ότι υπάρχει ελπίδα.
Είχα δύσκολη σχέση με τον μπαμπά μου, όχι λόγω έλλειψης αγάπης…
ΣΥΝΕΔΡΙΟ ΤΟΥ RESTORED HOPE NETWORK
αλλά επειδή δεν μπορούσαμε να επικοινωνήσουμε όπως ήθελα,
με αποτέλεσμα την αμφιβολία και τη σύγχυση.
Στα 14, αποκάλυψα ότι είμαι γκέι…
Είναι απίστευτη η πλύση εγκεφάλου.
Η φρασεολογία που χρησιμοποιούν
και η δομή των μαρτυριών,
ακόμα και οι ζωές τους.
Βλέποντας την Κέιτι στην εκκλησία…
Είναι μια μέρα που δεν θα ξεχάσω.
Η μέρα του γάμου μας ήταν ζωντανή απόδειξη του Ιησού Χριστού.
Τα τελευταία πέντε χρόνια
υπάρχει εκτεταμένη αποστασία των επικεφαλής,
αλλά υπάρχουν άτομα που παίρνουν τα σκήπτρα.
Δεν εξαφανίζεται όπως νομίζαμε ότι θα συμβεί
ή ότι πρέπει να συμβεί.
Οι παλιότερες ομάδες πρώην ΛΟΑΤΚ κάνουν κάποια πράγματα
που εμείς δεν κάνουμε.
Είναι ένας άλλος τρόπος.
Νομίζω ότι προσελκύει
μια νεότερη γενιά, επειδή βγαίνουμε στον δρόμο.
Αντί να κάνουμε συνέδρια,
βγαίνουμε στον δρόμο.
Αντί να είμαστε σε εκκλησία, πάμε έξω, στον κόσμο.
Το κάνουμε διαφορετικά.
Γεια σε όλους!
Είναι το δεύτερο ετήσιο Freedom March.
Κάποιοι έχουμε ταξιδέψει από όλον τον κόσμο.
Τόσα διαφορετικά πρόσωπα και φυλές
ήρθαν να πάρουν θέση,
να πουν στον κόσμο ότι η ελευθερία είναι εδώ.
Χειροκρότημα για τον Τζέφρι Μακόλ.
Το όραμα είναι να μοιραστούμε μαρτυρίες
ατόμων που άφησαν τον ΛΟΑΤΚ τρόπο ζωής
και συνάντησαν τον Θεό.
Είμαστε εδώ μαζί, για να πούμε τις ιστορίες μας.
Η προσευχή λειτουργεί!
Και στέκομαι εδώ λέγοντας για τον Ιησού Χριστό
ότι είναι ο Κύριος. Αγαπώ τον Ιησού.
Έχετε ξαπλώσει και έχετε πει "Ιησού, πάρ' το από πάνω μου,
γιατί θέλω να σε ακολουθήσω. Θέλω να γίνω ο υιός ή η κόρη Σου".
Κύριε Ιησού, υπάρχει ελευθερία στο όνομα του Ιησού Χριστού.
Πιστεύω ότι κάτι γεννιέται σήμερα εδώ.
Κύριε, ζητώ να μας ενώσεις ως άτομα που το ξεπέρασαν.
Κύριε, θέλουμε να γυρίσεις στην πρώτη γραμμή της Αμερικής.
Στο όνομα του Ιησού, σε ευχαριστούμε.
Στο όνομα του Ιησού.
Λίγο μετά την αποκάλυψή του,
ένα γκέι άτομο
μου είπε πολύ ευθέως ότι είχα αίμα στα χέρια μου.
Με ρώτησε τι σκέφτομαι για το αίμα στα χέρια μου.
Του είπα "Τώρα…
ξέρω μονάχα ότι φοβάμαι να κοιτάξω τα χέρια μου".
Ως ηγέτης, εκπαιδεύτηκα να αναγνωρίζω την απώλεια,
αλλά να την εκλογικεύω, να περνάω σε άρνηση.
Δεν μ' αρέσει που το έκανα αυτό.
Πολλά άτομα που δεν αυτοκτονούν,
σκοτώνονται εσωτερικά
επειδή δεν αποδεχόμαστε τη δημιουργία του Θεού.
Πάτερ ημών, ο εν τοις ουρανοίς, αγιασθήτω το όνομά Σου,
ελθέτω η βασιλεία Σου, γεννηθήτω το θέλημά Σου
ως εν ουρανώ και επί της γης.
Τον άρτον ημών τον επιούσιον δος ημίν σήμερον
και άφες ημίν τα οφειλήματα ημών,
ως και ημείς αφίεμεν τοις οφειλέταις ημών.
Δεν μπορώ να κοιτάξω πίσω και να πω
"Αξίζει συγχώρεση" ή ότι εγώ αξίζω συχώρεση.
Δεν αξίζω.
Αυτό που έκανα ήταν λάθος.
Ήταν πολύ λάθος.
Όταν συνειδητοποιείς πόσο κακό προξένησες,
είναι μια εξοντωτική διαπίστωση.
Το συναίσθημα σε ισοπεδώνει.
Όμως, η συγγνώμη έχει όρια.
Δεν μπορείς να επιστρέψεις στους ανθρώπους
τα χρόνια που έχασαν προσπαθώντας να γίνουν πρώην γκέι.
Μπορείς μόνο, από εδώ και πέρα,
να μιλάς κατά αυτού, να το κατακρίνεις έντονα.
Μίλα στην κάμερα.
Μίλα στους πρώην συνεργάτες σου
για όσα εξακολουθούν να κάνουν.
Το πίστευα πραγματικά, όπως κι εσείς.
Πίστευα ότι κάναμε το σωστό.
Όμως, αυτό συνθλίβει ψυχές.
Συνθλίβει ανθρώπινες ζωές.
Απεχθάνομαι το ότι ήμουν τμήμα αυτού
και ελπίζω ότι έχετε την ενσυναίσθηση και τη συμπόνια,
ώστε να δείτε ότι κάνει μόνο κακό.
Πάρτε μια ανάσα.
Μαζευτήκαμε εδώ, με την παρουσία του Θεού, για να παρακολουθήσουμε
και να ευλογήσουμε την ένωση
της Αμάντα και της Τζούλι με τα δεσμά του γάμου.
Βίωσα ένα τραύμα,
που σίγουρα οδήγησε σε ακραίες μορφές μίσους προς τον εαυτό μου.
Όμως, επιβίωσα.
Είμαι χαρούμενη και βρήκα κάποια που αγαπώ πολύ.
Είμαστε καλά, αλλά δεν είναι όλοι καλά.
Οι πρώην γκέι κάνουν αυτό που πιστεύουν ότι είναι το καλύτερο για όλους.
Το πρόβλημα είναι ότι πιστεύουν ότι είναι υγιές
να προσπαθείς να γίνεις κάτι που δεν μπορείς.
Μακάρι να μας άκουγαν
και να μας πίστευαν όταν λέμε
ότι όντως είμαστε πιο υγιείς και χαρούμενοι
τώρα που δεν συμμετέχουμε πλέον.
Ο Θεός σάς έπλασε για να επικοινωνείτε.
Η υψηλότερη έκφανση αυτής της επικοινωνίας θα είναι ο γάμος σας.
Μπορείς να φιλήσεις τη νύφη.
Ευχαριστούμε που είπες την ιστορία σου, Τζούλι.
Όσο υπάρχει ομοφοβία στον κόσμο,
θα αναδύεται κάποιας μορφής Exodus.
Δεν είναι η οργάνωση,
δεν είναι καν οι μέθοδοί τους,
είναι η υποβόσκουσα αντίληψη
ότι κάτι είναι εγγενώς λάθος και χρήζει αλλαγής όταν είσαι γκέι.
Όσο εξακολουθεί να υπάρχει αυτό,
θα υπάρχει μια μορφή και του άλλου.
Περίπου 700.000 άτομα
έχουν περάσει κάποιου είδους θεραπεία μετατροπής μόνο στις ΗΠΑ.
Μια εθνική έρευνα έδειξε ότι οι νέοι ΛΟΑΤΚ που έκαναν θεραπεία μετατροπής
έχουν διπλές πιθανότητες να κάνουν απόπειρα αυτοκτονίας.
Ο Ρίκι Σελέτ κι η Ανν Πολκ αρνήθηκαν το αίτημά μας για συνέντευξη.
Η ταινία είναι αφιερωμένη σε όσους επιβίωσαν από θεραπεία μετατροπής,
και ειδικά σε όσους δεν επιβίωσαν.
Αν εσείς ή κάποιος γνωστός σας
έχει τάσεις αυτοκτονίας ή θέλει να βλάψει τον εαυτό του,
βρείτε τεχνικές αντιμετώπισης στο www.wannatalkaboutit.com
Για περισσότερες πληροφορίες, www.prayawayfilm.com
Υποτιτλισμός: Ελένη Πρατσινάκη